CELEX: 62015CN0111
Language: fi
Date: 2015-03-04 00:00:00
Title: Asia C-111/15: Ennakkoratkaisupyyntö, jonka Upravno sodišče Republike Slovenije (Slovenia) on esittänyt 4.3.2015 – Občina Gorje v. Slovenian valtio

27.7.2015   
            
            
               FI
            
            
               Euroopan unionin virallinen lehti
            
            
               C 245/2
            
         Ennakkoratkaisupyyntö, jonka Upravno sodišče Republike Slovenije (Slovenia) on esittänyt 4.3.2015 – Občina Gorje v. Slovenian valtio
   (Asia C-111/15)
   (2015/C 245/02)
   Oikeudenkäyntikieli: sloveeni
   
      Ennakkoratkaisua pyytänyt tuomioistuin
   
   Upravno sodišče Republike Slovenije
   
      Pääasian asianosaiset
   
   
      Kantaja: Občina Gorje
   
      Vastaaja: Slovenian valtio
   
      Ennakkoratkaisukysymykset
   
   
               1)
            
            
               Onko asetusta (EY) N:o 1698/2005 (1) ja erityisesti sen 71 artiklan 3 kohtaa, jonka mukaan menojen tukikelpoisuussäännöt vahvistetaan kansallisella tasolla lukuun ottamatta kyseisessä asetuksessa tiettyjen maaseudun kehittämistoimenpiteiden osalta säädettyjä poikkeuksia, tulkittava siten, että se on esteenä [ohjelmakautta 2007–2013 koskevan Slovenian tasavallan maaseudun kehittämisohjelman toimintalinjojen 1, 3 ja 4 toimenpiteistä vuosille 2010–2013 annetun asetuksen (jäljempänä PRP-asetus)] 79 §:n 4 momentissa ja tarjouspyynnön VI osan 3 kohdassa annetulle kansalliselle säännöstölle, jonka mukaan investoinnin tukikelpoisia kustannuksia ovat ainoastaan kustannukset, jotka ovat syntyneet sen jälkeen, kun tukikelpoisuuspäätös on tehty (mutta ennen investoinnin määräajan päättymistä eli viimeistään 30.6.2015)?
            
         
               2)
            
            
               Jos ensimmäiseen kysymykseen vastataan kieltävästi, onko asetusta (EY) N:o 1698/2005 ja erityisesti sen 71 artiklan 3 kohtaa tulkittava siten, että se on esteenä maataloudesta annetun lain (Zakon o kmetijstvu) 56 §:n 4 momentissa annetulle kansalliselle säännöstölle, jonka mukaan hakemus, joka ei täytä päätöksen tekoajankohdan jälkeen syntyneille investoinnin tukikelpoisille kustannuksille PRP-asetuksen 79 §:n 4 momentissa asetettuja edellytyksiä, on hylättävä kokonaan?
            
         
      (1)  Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20.9.2005 annettu neuvoston asetus (EY) N:o 1698/2005 (EUVL L 277, s. 1).